Aalborg Pirates har for den kommende sæson skrevet kontrakt med 28-årig landsholdskeeper.

Aalborg Pirates har fredag offentliggjort at klubben for den kommende sæson har skrevet kontrakt med den franske landsholdsmålmand, Ronan Quemener. Den 28-årige keeper har spillet det meste af sin karriere i den franske liga, men har også været forbi de næstbedste rækker i finsk og svensk ishockey. Derudover har han ved de tre seneste VM også fået god spilletid på landsholdet. - Trods hans blot 28-år, så har han god erfaring fra gode ligaer omkring i Europa. Derudover har han spillet ved dette VM, hvor han spillede i to kampe med de seneste finalister, Canada og Finland, og endte med holdets bedste redningsprocent, fortæller administerende direktør, Thomas Bjuring. - Vi har gjort et stort scoop i at kunne signe med Ronan Quemener. Vi har taget et stort skridt fremad med Quemener på holdkortet. Man siger, at en stærk målmand er 50% af holdet, og det føler vi, at vi har fået med Quemener, slutter Thomas Bjuring. Med signingen af Ronan Quemener, så tager Pirates afsked med Marcus Lundell.